Saliyane iku, kandhutan tar ing njero asepe rokok melu ngundhakake kalodha­ngan dumadine radhang gusi. Tar meneb ing lumahing makutha lan oyote untu sa­engga papan sing ndhuwur makuthane untu dadi kasar lan plak gampang kelet ing untu. Panumpuke plak iki nambah re­siko kabentuke karies (rusake untu) Tumrape sing lagi lara diabetes nduweni resiko kang padha marang radhang gusi. Kadhar gula dharah kang ora bisa diken­dhaleni nyebabake sing lara diabetes ndu­weni resiko luwih dhuwur nandhang masalah kasarasane tutuk akibat kompli­kasi arupa kandele pembuluh dharah.